Diari Oficial de la Generalitat Valenciana


Sumari del DOGV 5029, del 16-06-2005 (2005/6809)

Informació pública de l'alternativa tècnica del programa d'actuació integrada del sector Montehorquera Golf de Vilamarxant.
---------------------------------------------------------------------------------------------------------------------------

### Dades del document

Número de DOGV
:   5029

Data del DOGV
:   16-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/6809


Organisme emissor
:   Llanera Urbanisme i Immobiliaria, SL

Tipus de document
:   Anunci

Informació pública de l'alternativa tècnica del programa d'actuació integrada del sector Montehorquera Golf de Vilamarxant. [2005/M6809]
  
Per mitjà d'este edicte s'anuncia l'obertura d'un període d'informació pública per un termini d'un mes, i es comunica el termini de concurrència de 20 dies, comptat a partir del dia següent a la publicació en el Diari Oficial de la Generalitat Valenciana, de la documentació de la proposta del programa d'actuació integrada del sector Montehorquera Golf de les normes subsidiàries de Vilamarxant per l'entitat mercantil Llanera Urbanismo e Inmobiliaria, SL, amb domicili a Torrella (València), carrer de Vicente Blasco García, número 5, a l'empara del que disposa l'article 44 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística; la documentació consistix en:
  
1. Document d'homologació sectorial modificativa del sector Montehorquera Golf amb annex per a l'homologació de les UE en sòl urbà 1 a 7 i les actuacions aïllades en sòl urbà 1 a 3.
  
2. Estudi d'impacte ambiental
  
3. Estudi paisatgístic
  
4. Estudi acústic
  
5. Estudi de demanda d'habitatges
  
6. Pla parcial
  
7. Memòria de programa d'actuació integrada
  
8. Avantprojecte d'urbanització
  
De conformitat amb el que disposen els articles 46.3 i 48 de l'esmentada llei se sotmet a informació pública l'esmentada documentació fent-se constar:
  
Primer
  
L'objecte de l'actuació integrada que es pretén escometre el constituïx l'execució de les obres d'urbanització i desenvolupament urbanístic dels terrenys compresos en l'àmbit del sector Montehorquera Golf de Vilamarxant (València).
  
Segon
  
La notaria en què està protocol·litzada la documentació és la de Salvador García Guardiola, carrer de Pedralba, 35, planta primera, de Benaguasil (València).Així mateix, s'ha depositat un exemplar de la dita documentació davant de l'Ajuntament de Vilamarxant i davant de l'Ajuntament de Cheste, per resultar també afectats per l'actuació titulars d'este municipi.
  
Tercer
  
Se sotmet a informació pública l'alternativa tècnica de programa, per un termini d'un mes, i es comunica el termini de concurrència de 20 dies, a comptar de l'endemà a la publicació del corresponent edicte en el Diari Oficial de la Generalitat Valenciana. (DOGV).
  
S'avisa que dins del termini d'un mes comptat des de la publicació de l'últim anunci, qualsevol persona podrà comparéixer en l'expressada notaria per a obtindre, al seu càrrec, còpia de l'acta de protocol·lització de l'alternativa tècnica o sol·licitar-ne l'exhibició, i l'horari al públic serà de 10.00 a 14.00 hores. Així mateix, es podrà consultar la dita documentació i l'expedient administratiu a l'Ajuntament de Vilamarxant i a l'Ajuntament de Cheste en horari d'atenció al públic i presentar davant d'ells les al·legacions que es consideren convenients a l'alternativa tècnica exposada al públic.
  
Es fa constar que en el termini de 20 dies des de la publicació de l'anunci en el Diari Oficial de la Generalitat Valenciana podran presentar-se davant de l'Ajuntament de Vilamarxant, alternatives tècniques que pretenguen competir amb l'exposada al públic; si algú haguera iniciat una segona exposició d'una altra en competència amb aquella, es procedirà a la pròrroga en els terminis regulats en l'article 46.4 per 20 dies addicionals, comptats des de la publicació de l'edicte en el Diari Oficial de la Generalitat Valenciana.
  
Quart
  
Les proposicions juridicoeconòmiques, per a executar qualsevol de les alternatives que s'hagen formulat, es presentaran en plica tancada durant els cinc dies hàbils següents al venciment de l'últim dels terminis d'exposició pública amb la finalitat que haja transcorregut el període d'al·legacions de la totalitat de la documentació urbanística exposada al públic, aportant la documentació establida en els apartats c) i d) de l'article 32 de la Llei Reguladora de l'Activitat Urbanística.
  
Cinqué
  
Finalitzat l'esmentat termini de la presentació, en la data hàbil següent tindrà lloc l'acte d'obertura de pliques en l'Ajuntament de Vilamarxant i en tot cas prèvia acreditació pels proponents del compliment del tràmit contingut en l'article 48 de la Llei Reguladora de l'Activitat Urbanística.
  
Durant els 10 dies següents a l'obertura de pliques, totes les actuacions estaran a la vista per a consulta i al·legacions, abans de l'aprovació del programa i l'adjudicació de la seua execució.
  
Es fa constar a més que s'han practicat les notificacions als titulars cadastrals dels terrenys de conformitat amb el que establix l'article 48C) de la Llei Reguladora de l'Activitat Urbanística, si bé este edicte servirà per a esmenar qualsevol defecte en què es puga incórrer en l'esmentada notificació i per a notificar a aquells titulars cadastrals o propietaris afectats que pogueren resultar desconeguts o que les dades que figuren en el cadastre resulten errònies, segons el que disposen els articles 58 i 59 de la Llei 30/1992.
  
Figuren els següents titulars les dades dels quals no figuren completes en el cadastre:
  
Cheste:
  
Titulars desconeguts:
  
Polígon 13 parcel·la 563; polígon 15 parcel·la 60761; polígon 21 parcel·la 60756.
  
Titulars amb domicili desconegut:
  
Polígon 13 parcel·la 91 Juan Carlos Martín Martínez; polígon 14 parcel·la 706 Anselmo Balaguer Martínez; parcel·la 556 Antonio Cortés Tomás; parcel·la 178 Antonio Soler Tarín; parcel·la 74 José Soria Martí; parcel·la 73 Antonio Tarín Tarín
  
Vilamarxant:
  
Titulars desconeguts:
  
Polígon 9 parcel·les 67, 240, 332, 60538; polígon 10 parcel·la 34; polígon 35 parcel·la 578.
  
Titulars amb domicili desconegut:
  
Polígon 9 parcel·la 12 Juan Rodrigo Andreu, parcel·la 43 Pascual Gimeno Palau, parcel·la 131 Pascual Roselló Mira-sol, parcel·la 137Miguel Andrés Rodrigo, parcel·la 182 Mercedes Velert Ferrandis parcel·la 196 Antonio Ruiz Andrés, parcel·la 226 José Marín Mes; polígon 10 parcel·la 103 Vicente Benet Alcalde, parcel·la 137 José Morell Mira-sol, parcel·la 168 Vicente Engidanos Roselló, parcel·la 217 Anselmo Tarín Debón, 225 Antonio Úbeda Tarín, parcel·la 242 Enrique Ros Gil, parcel·la 248 Vicente Cervera Castellà, polígon 35 parcel·la 523 Remigio Máñez Rodrigo.